cyanic-selkie/wikianc huggingface dataset:
Maxi Rodríguez
Maximiliano Rubén ”Maxi” Rodríguez (s. 2. tammikuuta 1981 Rosario, Santa Fe, Argentiina) on argentiinalainen entinen jalkapalloilija. Maxi Rodríguezin lempinimi on La Fiera.
Rodríguez aloitti ammattilaisuransa kotimaassaan Newell's Old Boysissa. Ensimmäisellä kaudellaan hän pelasi vain viisi ottelua eikä tehnyt yhtään maalia. Toisella kaudellansa hän pelasi 18 ottelua ja teki viisi maalia. Kolmannella kaudellaan Rodríguez teki 33 ottelussa 15 maalia, jonka jälkeen suuret eurooppalaiset seurat alkoivat kiinnostua hänen taidoistaan. Rodríguez siirtyi vuonna 2002 espanjalaiseen Espanyoliin, jossa hän kolmen pelaamansa kauden aikana teki 26 maalia. Espanyol myi hänet vuonna 2005 Atlético Madridiin, jossa hän pelasi yli sata ottelua. Vuonna 2007 Maxi peri joukkueen kapteeniuden Englantiin siirtyneeltä Fernando Torresilta. Maxi siirtyi Englannin Valioliigan Liverpooliin tammikuussa 2010 solmien kolmen ja puolen vuoden mittaisen sopimuksen. Vuonna 2012 hän siirtyi kotimaansa Newell's Old Boysiin.
Rodríguezilla on sekä Italian että Argentiinan kansalaisuus, mutta hän on aina edustanut Argentiinaa maaotteluissa. Vuonna 2001 hän voitti nuorten maailmanmestaruuden ja vuodesta 2003 hän on edustanut Argentiinan maajoukkuetta muun muassa Confederations Cupissa ja MM-karsinnoissa. Hyvien karsintaotteluiden jälkeen hänet valittiin myös vuoden 2006 jalkapallon MM-kilpailuihin. Hän on pelannut kaikkiaan 57 maaottelua ja tehnyt niissä 16 maalia.
Hakaniemen silta
Hakaniemen silta on Helsingin kantakaupungissa sijaitseva tieliikennesilta, joka johtaa Siltasaaresta Kruununhakaan Siltavuorensalmen yli. Aiemmin Sörnäisten rantatien Helsingin keskustaan suuntautuva liikenne joutui kulkemaan Hakaniemenrannan ja Pitkänsillan kautta, mutta Hakaniemen sillan valmistuttua vuonna 1961 liikenne ohjattiin kulkemaan uutta siltaa pitkin Kruununhaan Pohjoisrantaan. Valtatiet 4 ja 7 on viitoitettu kulkemaan Hakaniemen sillan kautta.
Silta on päätetty purkaa huonon kuntonsa takia, ja sen itäpuolelle rakennetaan uusi silta, jonka on määrä valmistua vuonna 2024.
Jännitetyt betonisillat
Hakaniemen silta on varhaisia suomalaisia jännitettyjä siltoja. Jo 1800-luvun lopulla Yhdysvalloissa ja Keski-Euroopassa pyrittiin estämään hiushalkeamien syntyminen betonivalimotuotteisiin rakennetta puristavien terässauvojen avulla. Ranskalaisen Freyssinetin 1900-luvun alussa aloittama kehitystyö huipentui hänen suunnitelmiensa mukaisesti vuosina 1945–1946 rakennettuihin kuuteen siltaan. Kehitystyötä tehtiin myös Saksassa, Englannissa ja Belgiassa, seurauksena oli useita eri patentoituja menetelmiä. Suomessa jännitettyjä betonirakenteita kokeiltiin aluksi teollisuusrakennuksissa ja ensimmäinen Suomeen rakennettu jännitetty betonisilta on vuonna 1949 valmistunut Mullinkosken silta Vehkalahdella. Jännitettyjen siltojen rakentaminen vilkastui vasta vuoden 1958 jälkeen, kun esijännitettyjen betonirakenteiden normit ja teknilliset ohjeet valmistuivat. Hakaniemen sillassa on käytetty saksalaista Dywidag-menetelmää, jolle on tyypillistä paksu jänneteräs ja yksikertainen ankkurointi. Sillan suunnittelija on diplomi-insinööri Ali Sandström, joka on yksi jännittämistekniikan suomalaisista pioneereista Matti Janhusen, Aulis Sallisen, Pentti Kaistan ja Heimo Kakon ohella.
Rakentaminen ja rakenne
thumb|left|Hakaniemen sillan rakennustyöt 13. lokakuuta 1961. Hakaniemen sillan rakentaminen alkoi vapun jälkeen vuonna 1960. Silta rakennettiin helpottamaan Helsingin keskustaan suuntautuvaa liikennettä. Pitkäsilta loi reitille pullonkaulan ja ruuhkautti koko Siltasaarenkadun. Kaupunginhallitus päätti vuonna 1958 uuden sillan nimeksi Sörnäisten silta. Vuonna 1961 ennen avajaisia kaupunginhallitus kuitenkin muutti päätöstään, ja nimeksi tuli lopulta Hakaniemen silta.
thumb|Hakaniemen sillan avajaiset 27. lokakuuta 1961. Sillassa on kolme osaa: keskellä varsinainen vesistön ylittävä silta ja sen päissä maasillat, joista erityisesti Kruununhaan puoleisessa on jyrkkä kaarre. Siltapaikka oli pohjaolosuhteiltaan vaihteleva ja haastava johtuen salmen rannoille ajetusta kiviä sisältävästä täyttömaasta. Maasillat perustettiin joko kallion varaan tai halkaisijaltaan 50-senttimetrisille Franki-paaluille; vesistösillan kohdalla voitiin käyttää puupaaluja, koska siinä kohtaa ei ollut kivitäyttöä.
thumb|Hakaniemen sillan alapuolisia rakenteita. Sillan pituus on 390 metriä. Vesistösilta on kolmijänteinen nelipalkkinen jatkuva laattapalkkisilta, jonka keskijänteen pituus on 38 metriä ja sillan hyödyllinen leveys eli kaiteiden väli on 23 metriä. Kaikkien kolmen osasillan päällysrakenne on jännitetty sekä pituus- että poikittaissuuntaan. Kunnallistekniset johdot ja putket ylittävät salmen vesistösillassa ja ne on tuotu maahan siltaosien liitoskohdissa olevien onttojen isojen suorakaiteen muotoisten pilareiden kautta. Sillan varsinaiset pilarit ovat pyöreitä niin sanottuja pendelipilareita, joiden päissä on betoninen paksunnos suojaamassa teräsosia. Hakaniemen sillan pilareiden muoto ja sillan ulkonäkö yleensäkin herätti arvostelua, sillan viereen myöhemmin rakennetun Merihaan betoniarkkitehtuuri lienee sitä vaimentanut.
Sillan kannen vesieristys toteutettiin aluksi sivelemällä sillan kansilaatta bitumiliuoksella ja levittämällä asfaltti sen päälle suoraan. Myöhemmin vesieristys jouduttiin uusimaan perinteiseksi vesieristykseksi suojabetoneineen.
Uusi silta 2020-luvulla
pienoiskuva|vasen|[[Ruoppauslauttoja Siltavuorensalmella. Uuden sillan odotetaan valmistuvan vuonna 2024.]] Hakaniemen sillan itäpuolelle rakennetaan uusi silta. Sen rakentaminen alkoi helmikuussa 2022, ja käyttöön sen on tarkoitus päästä vuoden 2024 lopulla. On laskettu, että sillan korjaaminen tulisi kalliimmaksi kuin uuden rakentaminen sen tilalle. 1960-luvulla erilaisten moottoritiesuunnitelmien lomassa rakennettu vanha silta ei myöskään vastaa nykynäkemystä kaupunkisuunnittelusta. Uuden sillan rakentaminen on osa Kruunusillat-hankkeen liittyviä töitä. Vanha silta puretaan ennen Kruunusiltojen raitioliikenteen alkua vuonna 2026.
Uusi silta on nykyistä matalampi ja yhdistyy Hakaniemenrantaan samassa tasossa, ja nykyiset suuret ramppirakenteet puretaan. Ajokaistoja tulee kaksi molempiin suuntiin. Yhdistyminen katuverkkoon toteutaan valo-ohjattuina liittyminä. Vapautuville alueille Hakaniemenrantaan tulee täydennysrakentamista ja uutta julkista rantaa. Veneiden uusi alikulkukorkeus on 4,7 metriä. Kaupunkikuvallisista syistä sillasta rakennetaan niin kevytrakenteinen, ettei se tarvitse yläpuolista tuentaa, eikä se täten nouse esiin ympäristöstään.
Kaupungin katusuunnitelma­luonnoksissa uudelta sillalta pääsisi pohjoisen suunnasta Kruununhaan Silta­vuoren­rantaan. Nykyisin silta viettää pohjois–eteläsuunnassa vain Pohjoisrantaan, eikä Siltavuorenrantaan pääse kääntymään. Siltavuorenranta on tarkoitus rakentaa uudelleen ja siirtää etelämmäksi lähemmäs asuintaloja.
Sillan molempiin päihin rakennetaan kevyen liikenteen alikulut, jotta rantareitti pysyy yhtenäisenä. Ajoradan molemmille puolille toteutetaan jalkakäytävä ja pyörätie.
Leymah Gbowee
Gbowee oli 17-vuotias, kun Liberian sisällissota syttyi pääkaupungissa Monroviassa. Hänestä tuli sodan aikana traumaterapeutti ja teki paljon töitä Charles Taylorin joukossa taistelleiden lapsisotilaiden kanssa. Gbowee muodosti kymmenien naisten kanssa 2002 ryhmän, jonka tavoitteena oli lopettaa sota. Gboween järjestämä Women of Liberia Mass Action for Peace aloitti kokoontumalla Monrovian toreilla laulaen ja rukoillen. Naisten määrä kasvoi liikkeessä pian, ja presidentti Taylor lupautui tapaamaan heidät ja lupasi heille rauhanneuvotteluiden aloittamisen. Gboween ryhmä seurasi neuvotteluita Ghanassa, mutta viikkojen tuloksettomien neuvotteluiden jälkeen naiset muodostivat piirin sen rakennuksen ympärillä, jossa neuvotteluita käytiin. Lopulta he onnistuivat painostamaan sodan osapuolet rauhaan.
Gboween ryhmittymä jatkoi työtä myös Taylorin jälkeen valtaan nousseen väliaikaishallituksen kaudella. Hän onnistui organisoimaan Liberian kristityt ja musliminuskoiset naiset yhteiseen kampanjaan Ellen Johnson-Sirleafin valitsemiseksi presidentiksi. Johnson-Sirlieaf valittiinkin 2005 Afrikan ensimmäiseksi naispresidentiksi. Samana vuonna Gboween valmistui maisteriksi Eastern Mennonite Universitystä konfliktirakenteista ja rauhanrakentamisesta. Gboween oli perustamassa 2006 Thelma Ekiyorin ja Ecoma Alagan kanssa Women Peace and Security Network Africaa, jonka tukikohdaksi tuli Ghanan Accra.
Gbowee on saanut työstään useita palkintoja. Hän sai 2009 Profile in Courage Awardin, ja 2011 hänelle myönnettiin Nobelin rauhanpalkinto. Syksyllä 2012 Gbowee erosi Liberian rauhaa ja uudistamista painottavan Peace and Reconciliation Commissionin puheenjohtajan tehtävistä ja kritisoi Johnson-Sirlieafin hallintoa nepotismista sekä riittämättömästä köyhyyden vastaisesta taistelusta.
Oxford-kenkä
Oxford-kenkä on miesten jalkinetyyppi. Oxford-kenkä eroaa muista kengistä siten, että oxford-kengässä kengännauhojen yhdessä pitämät päälliset puoliskot on ommeltu kengän pään alle. Lisäksi kengän kieli on tehty eri osasta kuin etupäällinen. Rei'ityksellä eli perforaatiolla varustettua oxfordia kutsutaan brogueksi. Mitä enemmän rei'itystä brogue-kengässä on, sitä vähemmän juhlallinen se on klassiseen oxford-kenkään verrattuna.
Aiheesta muualla
Sapato clássico
Tomi Kuusisto
Tomi Kuusisto on suomalainen tenorilaulaja. Hän on opiskellut Helsingin konservatoriossa, Sibelius-Akatemiassa sekä Zürichin oopperastudiossa Sveitsissä.
Vuosina 1987–2021 Kuusisto on ollut kiinnitettynä Suomen kansallisoopperassa, Viron Estonia-teatterissa, Zürichin oopperassa, Baselin oopperassa, Bernin oopperassa sekä vieraillut Italiassa, Itävallassa, Kanadassa, Latviassa, Liettuassa, Ranskassa, Saksassa, Venäjällä ja Yhdysvalloissa.
Kari Stadigh
Kari Henrik Stadigh (s. 5. joulukuuta 1955 Helsinki) on suomalainen yritysjohtaja, joka toimi Sammon konsernijohtajana vuosina 2009–2019. Stadigh toimi Nokian hallituksen varapuheenjohtajana vuosina 2020–2022. Stadigh valittiin Metso Outotecin hallituksen puheenjohtajaksi vuonna 2021.
Ura
Stadigh valmistui ylioppilaaksi vuonna 1974, diplomi-insinööriksi vuonna 1979 Teknillisestä korkeakoulusta ja diplomiekonomiksi vuonna 1980 Svenska handelshögskolanista.
Stadigh on työskennellyt markkinointipäällikkönä ja -johtajana (1978–1985) Sanoma Oyj:ssä ja toimitusjohtajana J-P Finance Oy:ssä (1985–1991), Jaakko Pöyry Oy:ssä (1991–1996), henkivakuutusyhtiö Novassa (1996–1998) ja Henki-Sammossa (1999–2001). Vuodesta 1999 hän on ollut Sampo-konsernin johtoryhmän jäsen ja toimi vuosina 2001–2009 konsernijohtajan varamiehenä. Vuonna 2009 hänestä tuli konsernijohtaja.
Stadighilla on useita luottamustoimia. Hän on muun muassa Waypoint Group Holdingsin hallituksen jäsen. Stadigh oli Nokian hallituksen jäsen vuodesta 2011.
Vuonna 2014 Stadighille myönnettiin Suomen Valkoisen Ruusun I luokan komentajamerkki.
Yksityiselämä
Stadighin isä oli Suomen Yhdyspankin pitkäaikainen varatoimitusjohtaja Erik Stadigh.
Luettelo jalkapallon SM-mitalisteista
Tämä on luettelo jalkapallon Suomen-mestaruusmitalin voittaneista joukkueista. Vuosina 1908–1929 mestari ratkaistiin cup-muotoisella kilpailulla. Vuosina 1930–1989 korkeimman sarjatason nimi oli Mestaruussarja ja vuodesta 1990 lähtien Veikkausliiga.
Ryan Poehling
Ryan Poehling (s. 3. tammikuuta 1999 Lakeville, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Philadelphia Flyersin orgainsaatiossa. Hän on pelipaikaltaan keskushyökkääjä, mutta osaa pelata myös laidassa. Montréal Canadiens varasi Poehlingin ensimmäisellä kierroksella 25. pelaajana kesällä 2017.
Pelityyli
The Sports Forecaster -sivuston mukaan Poehling on isokokoinen kahden suunnan sentteri ja tasapainoinen luistelija. Hän on hyvä suunnanmuutospelissä ja omaa hyvän rungon ammattilaistasolle. Poehlingin tulisi lisätä kuitenkin voimaansa, jotta hänen kokonsa pääsee parhaiten oikeuksiinsa. Poehlingin tulisi myös laukoa useammin. Hänellä on myös potentiaalia tehdä enemmän pisteitä.
Seuraura
Poehling kävi high schoolin kotikaupungissaan Lakeville High Schoolissa. Lincoln Stars varasi hänet koko USHL:n varaustilaisuuden ensimmäisenä pelaajana kesällä 2015. Poehling pelasi kauden 2015–2016 kuitenkin suurimmaksi osaksi Lakeville High'n joukkueessa. Pelejä Starsissa hänelle kertyi yhdeksän. Kaudeksi 2016–2017 Poehling siirtyi St. Cloud State Universityn yliopistojoukkueeseen. Hän pelasi osan kaudestaan myös Yhdysvaltain maajoukkueen kehitysohjelman mukana. Poehling pelasi kauden aikana myös CCM/USA Hockey All-American Prospects Gamessa.
Montréal Canadiens varasi Poehlingin ensimmäisellä kierroksella 25. pelaajana NHL:n varaustilaisuudessa 2017. Kaudella 2017–2018 hän jakoi 14 osumallaan St. Cloudin sisäisen maalipörssin kolmannen sijan Easton Brodzinskin kanssa. Poehling voitti kauden päätteeksi NCHC:n runkosarjan mestaruuden, Penrose Cupin.
Elokuussa 2021 Poehling teki kaksivuotisen jatkosopimuksen Canadiensin kanssa.
Heinäkuussa 2022 Canadiens kauppasi Poehlingin ja Jeff Petryn Pittsburgh Penguinsiin vaihdossa Mike Mathesoniin ja neljännen kierroksen varausvuoroon vuoden 2023 varaustilaisuudessa.
Heinäkuussa 2023 Poehling teki vapaana agenttina Philadelphia Flyersin kanssa yhden vuoden ja 1,4 miljoonan dollarin arvoisen sopimuksen.
Maajoukkueura
Poehling pelasi alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Poehling oli vuoden 2019 turnauksessa Yhdysvaltain paras pistemies ja maalintekijä tehoilla 5+3=8. Hänet valittiin koko turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Valmennus valitsi Poehlingin joukkueensa turnauksen yhdeksi kolmesta parhaasta pelaajasta. Hänet valittiin myös Ruotsia vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.
Poehling pelasi myös alle 18-vuotiaiden MM-kilpailuissa vuonna 2017, jolloin hän voitti maailmanmestaruuden. Poehling valittiin Venäjää vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Poehling toimi joukkueensa kapteenina ja jakoi Yhdysvaltain sisäisen maalipörssin voiton Alexander Chmelevskin kanssa neljällä osumallaan.
Harpalyke (kuu)
Harpalyke on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Havaijin yliopiston astronomiryhmä löysi kuun vuonna 2000. Kuu sai väliaikaiseksi nimekseen S/2000 J 5. Harpalyke on halkaisijaltaan noin 2,2 kilometriä ja se kiertää Jupiteria noin 21 064 000 kilometrin etäisyydellä kiertoajan ollessa 623 päivää. Radan inklinaatio on noin 149° ja eksentrisyys 0,2261.
Nykyisen nimensä kuu on saanut kreikkalaisesta mytologiasta.
Rolf Rendtorff
Rolf Rendtorff (10. toukokuuta 1925 Preetz – 1. huhtikuuta 2014 ) oli saksalainen raamatuntutkija. Hän perehtyi Vanhaan testamenttiin, varsinkin Pentateukin alkuperään, jota hän pohti esimerkiksi kirjassaan Das überlieferungsgeschichtliche Problem des Pentateuch (1977).
Rendtorff oli Heidelbergin yliopiston professori.
Muista Flebasta
Muista Flebasta (Consider Phlebas, 1987) on Iain M. Banksin kirjoittama tieteisromaani. Se on Banksin ensimmäinen tieteisromaani ja avaa hänen niin sanotun Kulttuuri-romaanisarjansa, joka sijoittuu kuvitteelliseen Kulttuurin yhteiskuntaan. Muista Flebasta kertoo Idiranin ja Kulttuurin välisestä sodasta.
Sinikka Kurkinen
Sinikka Mirjam Kurkinen (s. 3. lokakuuta 1935 Joutseno) on suomalainen taidemaalari. Hänet tunnetaan abstrakteista ja koloristisista töistään.
Kurkinen opiskeli Suomen Taideakatemian koulussa 1955–1960, Vapaassa Taidekoulussa Sam Vannin johdolla 1956 ja Académie de la Grande Chaumièressä Pariisissa 1960–1961. Hän työskenteli Imatran taidemuseon intendenttinä ja Imatran taideyhdistyksen piirustuskoulun opettajana 1961–1963.
Kurkinen debytoi Imatralla 1955 ja Helsingissä Nuorten näyttelyssä 1958. Hänen teoksiaan on esillä muun muassa Ateneumissa ja Imatran taidemuseossa.
Kurkinen on Imatran Taideyhdistyksen kunniajäsen. Hän on saanut Kymen läänin taidepalkinnon (1970) ja Imatran kaupungin taidepalkinnon (1983). Kurkinen oli Kymen läänin taidetoimikunnan jäsen 1983–1985. Hänelle myönnettiin vuonna 1985 Kymen läänin taidemitali.
Tumman veden päällä (elokuva)
Tumman veden päällä on 6. syyskuuta 2013 ensi-iltansa saanut Peter Franzénin ohjaama elokuva, joka perustuu Franzénin kirjoittamaan samannimiseen omaelämäkerralliseen kirjaan. Franzén on tehnyt myös elokuvakäsikirjoituksen. Pääosia elokuvassa näyttelevät Samuli Edelmann, Matleena Kuusniemi sekä Olavi Angervo.
Elokuvan kuvaukset alkoivat vuoden 2012 elokuussa ja päättyivät vuoden alusta 2013.
Rooleissa
Lähde: Elonet
Elektroninen nenä
thumb|Elektroninen nenä viritettiin hajuaineen miellyttävyyden aistimusakselille eli akselille, joka vaihtelee erittäin miellyttävästä (esim. ruusu) erittäin epämiellyttävään (esim. haisunäätä). Tämän ansiosta eNose pystyi haistamaan uusia hajuaineita, joita se ei ollut koskaan aikaisemmin kohdannut, mutta silti se pystyi tuottamaan hajujen miellyttävyysarvioita, jotka olivat hyvin yhteneväisiä ihmisen arvioiden kanssa koehenkilön kulttuuritaustasta riippumatta. Tämä viittaa siihen, että hajun miellyttävyydellä on synnynnäinen komponentti, joka liittyy tiukasti molekyylirakenteeseen.
Elektroninen nenä on elektroninen tunnistin, joka on tarkoitettu hajujen tai makujen havaitsemiseen. Ilmaisulla "elektroninen aistiminen" viitataan kykyyn jäljitellä ihmisen aisteja anturirakenteiden ja hahmontunnistusjärjestelmien avulla.
Vuodesta 1982 lähtien on tutkittu sellaisten teknologioiden kehittämistä, joita kutsutaan yleisesti elektronisiksi neniksi ja joilla voidaan havaita ja tunnistaa hajuja ja makuja. Tunnistamisprosessin vaiheet ovat samankaltaisia kuin ihmisen hajuaistin, ja ne suoritetaan tunnistamista, vertailua, kvantifiointia ja muita sovelluksia varten, mukaan lukien tietojen varastointi ja haku. Joitakin tällaisia laitteita käytetään teollisiin tarkoituksiin.
Muut tekniikat hajujen analysoimiseksi
Kaikilla teollisuudenaloilla hajujen arviointi suoritetaan yleensä ihmisen aistinvaraisella analyysillä, kemosensoreilla tai kaasukromatografialla. Jälkimmäinen tekniikka antaa tietoa haihtuvista orgaanisista yhdisteistä, mutta analyysitulosten ja keskimääräisen hajuaistimuksen välinen korrelaatio ei ole suora johtuen useiden hajukomponenttien mahdollisista vuorovaikutuksista.
Wasp Hound -hajuilmaisimessa mekaaninen elementti on videokamera ja biologinen elementti viisi loisampiaista, jotka on ehdollistettu parveilemaan vastauksena tietyn kemikaalin läsnäoloon.
Historia
Tiedemies Alexander Graham Bell popularisoi käsityksen siitä, että hajua on vaikea mitata, ja sanoi vuonna 1914 seuraavaa:
Bellin tämän havainnon jälkeisinä vuosikymmeninä hajutieteestä ei ole tullut mitään, ja vasta 1950-luvulla ja sen jälkeen tapahtui todellista edistystä. Hajujen havaitsemisen yleinen ongelma on se, että siinä ei mitata energiaa vaan fysikaalisia hiukkasia.
Työperiaate
Elektroninen nenä kehitettiin jäljittelemään ihmisen hajuaistimusta, joka toimii ei-erottelevana mekanismina: eli haju/maku havaitaan globaalina sormenjälkenä. Laite koostuu pääasiassa pään tilan näytteenotosta, kemiallisesta anturiryhmästä ja hahmontunnistusmoduuleista, joiden avulla luodaan signaalikuvioita, joita käytetään hajujen luonnehtimiseen.
Elektronisiin neniin kuuluu kolme pääosaa: näytteenantojärjestelmä, havaitsemisjärjestelmä ja laskentajärjestelmä.
Näytteen toimitusjärjestelmä mahdollistaa näytteen headspace-näytteenoton (haihtuvat yhdisteet), joka on analysoitava osa. Tämän jälkeen järjestelmä syöttää tämän headspace-näytteen elektronisen nenän havaitsemisjärjestelmään. Näytteenantojärjestelmä on välttämätön, jotta voidaan taata tasaiset toimintaolosuhteet.
Ilmaisinjärjestelmä, joka koostuu anturisarjasta, on laitteen "reaktiivinen" osa. Kun anturit joutuvat kosketuksiin haihtuvien yhdisteiden kanssa, ne reagoivat, mikä tarkoittaa, että niiden sähköiset ominaisuudet muuttuvat.
Useimmissa elektronisissa nenissä kukin anturi on herkkä kaikille haihtuville molekyyleille, mutta kukin omalla tavallaan. Bioelektronisissa nenissä käytetään kuitenkin reseptoriproteiineja, jotka reagoivat tiettyihin hajumolekyyleihin. Useimmissa elektronisissa nenissä käytetään kemiallisia anturirakenteita, jotka reagoivat haihtuviin yhdisteisiin kosketuksessa: haihtuvien yhdisteiden adsorptio anturin pinnalle aiheuttaa anturin fysikaalisen muutoksen. Elektroninen liitäntä tallentaa tietyn vasteen ja muuttaa signaalin digitaaliseksi arvoksi. Tallennetut tiedot lasketaan sitten tilastollisten mallien perusteella.
Bioelektronisissa nenissä käytetään hajureseptoreita - biologisista organismeista, esimerkiksi ihmisistä, kloonattuja proteiineja, jotka sitoutuvat tiettyihin hajumolekyyleihin. Eräs ryhmä on kehittänyt bioelektronisen nenän, joka jäljittelee ihmisen nenän käyttämiä merkkijärjestelmiä ja havaitsee hajuja erittäin herkästi: femtomolaarisina pitoisuuksina.
Yleisemmin käytettyjä elektronisissa nenissä käytettäviä antureita ovat muun muassa seuraavat
Joissakin laitteissa yhdistetään useita anturityyppejä yhteen laitteeseen, esimerkiksi polymeeripäällysteiset QCM:t. Riippumattoman informaation ansiosta saadaan huomattavasti herkempiä ja tehokkaampia laitteita. Koiran nenän ympärillä tapahtuvaa ilmavirtausta koskevat tutkimukset ja elävän kokoisilla malleilla tehdyt testit ovat osoittaneet, että oikean koiran toimintaa muistuttava syklinen "haistelu" on hyödyllistä, koska se parantaa kantamaa ja nopeuttaa reagointia.
Viime vuosina on kehitetty myös muuntyyppisiä elektronisia neniä, joissa käytetään havaitsemisjärjestelmänä massaspektrometriaa tai ultranopeaa kaasukromatografiaa.
Tietokonejärjestelmä toimii yhdistämällä kaikkien antureiden vasteet, mikä muodostaa syötteen tietojen käsittelyä varten. Tämä laitteen osa suorittaa kokonaisvaltaisen sormenjälkianalyysin ja tuottaa helposti tulkittavia tuloksia ja esityksiä. Lisäksi elektronisen nenän tuloksia voidaan verrata muilla tekniikoilla (aistipaneeli, GC, GC/MS) saatuihin tuloksiin. Tulosten analysointiin käytetään monia tietojen tulkintajärjestelmiä. Näihin järjestelmiin kuuluvat muun muassa keinotekoinen neuroverkko (ANN), sumea logiikka, hahmontunnistusmoduulit jne. Tekoäly, mukaan lukien keinotekoinen neuroverkko (ANN), on keskeinen tekniikka ympäristön hajujen hallinnassa.
Analyysin suorittaminen
Ensimmäisessä vaiheessa elektroninen nenä on koulutettava pätevillä näytteillä, jotta voidaan rakentaa vertailutietokanta. Sen jälkeen laite voi tunnistaa uudet näytteet vertaamalla haihtuvan yhdisteen sormenjälkeä tietokannassaan oleviin näytteisiin. Näin ne voivat suorittaa laadullisen tai määrällisen analyysin. Tämä voi kuitenkin aiheuttaa myös ongelman, sillä monet hajut koostuvat useista eri molekyyleistä, jotka laite voi tulkita väärin, koska se rekisteröi ne eri yhdisteiksi, mikä johtaa vääriin tai epätarkkoihin tuloksiin riippuen nenän ensisijaisesta tehtävästä. Esimerkki e-nose-tietoaineistosta on myös saatavilla. Tätä tietokokonaisuutta voidaan käyttää vertailukohtana e-nose-signaalin käsittelyssä, erityisesti lihan laatututkimuksissa. Tämän tietokokonaisuuden kaksi päätavoitetta ovat moniluokkainen naudanlihan luokittelu ja mikrobipopulaation ennustaminen regression avulla.
Tuotekehitysvaiheissa
Mahdolliset ja tulevat sovellukset terveyden ja turvallisuuden alalla.
Mahdolliset ja tulevat sovellukset rikosten ehkäisyn ja turvallisuuden alalla
Elektronisen nenän kyky havaita hajuttomia hajuja tekee siitä ihanteellisen käytettäväksi poliisivoimissa, kuten kyky havaita pommin hajuja huolimatta muista ilmassa olevista hajuista, jotka voivat hämmentää poliisikoiria. Tämä on kuitenkin epätodennäköistä lähitulevaisuudessa, koska elektronisen nenän kustannukset ovat melko korkeat. Sitä voidaan käyttää myös huumeiden havaitsemismenetelmänä lentokentillä. Useiden tai useampien elektronisten nenien huolellisella sijoittelulla ja tehokkailla tietokonejärjestelmillä voitaisiin määrittää huumausaineiden sijainti muutaman metrin tarkkuudella alle muutamassa sekunnissa. Räjähdysaineiden höyryjä havaitsevat esittelyjärjestelmät ovat olemassa, mutta ne ovat tällä hetkellä kaukana hyvin koulutetusta haistajakoirasta.
Ympäristön seurannassa
Haihtuvien orgaanisten yhdisteiden tunnistamiseen ilma-, vesi- ja maaperänäytteistä. Ympäristönsuojeluun. Erilaisissa sovellusohjeissa kuvataan analyysejä esimerkiksi maku- ja hajuste-, elintarvike- ja juoma-, pakkaus-, lääke-, kosmetiikka- ja hajuvesi- sekä kemianteollisuuden yrityksissä. Viime aikoina niillä on voitu käsitellä myös julkisia huolenaiheita hajuhaittojen seurannassa kenttälaitteiden verkostojen avulla. Koska päästömäärät kohteessa voivat joidenkin lähteiden osalta vaihdella erittäin paljon, elektroninen nenä voi tarjota työkalun vaihteluiden ja suuntausten seuraamiseen ja tilanteen arviointiin reaaliajassa. Se parantaa kriittisten lähteiden ymmärtämistä, mikä johtaa ennakoivaan hajuhallintaan. Reaaliaikainen mallinnus esittää nykytilanteen, jolloin toiminnanharjoittaja voi ymmärtää, mitkä ajanjaksot ja olosuhteet vaarantavat laitoksen toiminnan. Myös olemassa olevat kaupalliset järjestelmät voidaan ohjelmoida niin, että ne saavat aktiivisia hälytyksiä, jotka perustuvat asetuspisteisiin (reseptoreissa/hälytyspisteissä mallinnettu hajupitoisuus tai hajupitoisuus nenässä/lähteessä) ja käynnistävät asianmukaiset toimet.
General Slocum
General Slocum oli höyrylaiva, joka valmistui vuonna 1891. Se syttyi tuleen ja paloi vesirajaan asti New Yorkin East Riverillä 15. kesäkuuta 1904. Yli 1 000 ihmistä kuoli onnettomuudessa, joka oli New Yorkin pahin ihmishenkiä vaatinut onnettomuus ennen syyskuun 11. päivän iskuja.
thumb|300px|General Slocumin hylky. thumb|Uhria kuljetetaan pois North Brother Islandilla. thumb|300px|Uhreja huuhtoutui rantaan North Brother Islandille. thumbnail|300px|left|Palomiehet yrittävät sammuttaa General Slocumin paloa.
Brian Craig
Brian S. Craig-Wankiiri (s. 1968) on yhdysvaltalainen kuvanveistäjä. Hän on opiskellut Pennsylvanian osavaltionyliopistossa ja New York Academy of Artissa.
Hänen töidensä aiheet ovat figuratiivisia, aitoon mittakaavaan toteutettuja ja hän työskentelee elävästä mallista.
Craig johtaa Lyme Academy College of Fine Artsin kuvanveisto-osastoa.
Lisäksi hän opettaa kesäkursseilla Grand Central Academy of Artissa.
Craig-Wankiiri on avustanut Audrey Falckia tämän monumentaalisissa projekteissa.
Termodynaaminen tasapaino
Fysikaalinen järjestelmä on termodynaamisessa tasapainossa, jos siinä ei tapahdu vapaaehtoisesti minkäänlaisia makroskooppisia muutoksia. Termodynaamisessa tasapainossa oleva järjestelmä on yhtä aikaa termisessä, mekaanisessa, kemiallisessa ja säteilevässä tasapainotilassa. Tässä tasapainotilassa mikroskooppisella tasolla eri suuntiin tapahtuvat kemialliset reaktiot tasapainottavat toisensa, joten järjestelmän keskimääräinen kemiallinen koostumus makroskoopisella tasolla ei muutu. Tasapainotilassa Gibbsin vapaaenergia ei muutu. Termodynaaminen tasapaino on tila, johon järjestelmä tulee kun se vuorovaikuttaa ympäristönsä kanssa.
Vapaaenergia vakiolämpötilassa ja -tilavuudessa
Järjestelmä, jossa tilavuus ja lämpötila ovat vakioita, on tärkeä ajattelutapa geokemiassa. Tämänlainen järjestelmä ei ole eristetty, vaan se on termisesti yhteydessä ympäristönsä kanssa. Termodynamiikan ensimmäisen pääsäännön (I laki) mukaan järjestelmän sisäenergia ilmaistaan järjestelmään absorboidun lämpömäärän ja järjestelmässä tehdyn työn avulla
Jos tehty työ on laajenemistyötä, niin vakiotilavuudessa. Järjestelmän entropian muutokselle pätee ja Clausiuksen epäyhtälössä. Yhtälö (1) voidaan kirjoittaa epäyhtälönä (2)
Yhtälön (3) sulkulauseketta merkitään A:na ja se on Helmholtzin vapaaenergia. A on tilafunktio, koska U,\,T ja S ovat tilafunktioita. Joten pidettäessä järjestelmän lämpötila ja tilavuus vakioina ja ainoa järjestelmään kohdistuva rajoitus on järjestelmän ympäristön paine, niin Clausiuksen epäyhtälö ja yhtälö (3) ovat kriteerit muutoksen vapaaehtoisuudelle ja tasapainotilalle. Tällöin lyhyesti ilmaistuna dA \le 0, toisin sanoen Helmholtzin vapaaenergia pienenee kunnes kaikki vapaaehtoiset muutokset ovat tapahtuneet ja lopulta järjestelmä on tasapainossa ja A on saavuttanut pienimmän arvonsa (ks. oheinen kuva). Tasapainotilassa dA = 0. Kahden tilan väliselle isotermiselle muuttumiselle Helmholtzin vapaaenergian muutos on
Jos yhtälössä (4) ja, niin molemmmat aiheuttavat \Delta A:n negatiivisuuden. Helmholtzin vapaaenergia on kompromissi järjestelmän pyrkimyksestä pienentää energiaansa ja lisätä entropiaansa siirtyessään kohti tasapainotilaa. Sisäenergian osuus on merkittävin matalissa lämpötiloissa ja vastaavasti entropian korkeissa lämpötiloissa.
Vapaaenergia vakiolämpötilassa ja -paineessa
Kemiallinen reaktio tapahtuu tyypillisesti vakiotilavuuden sijasta vakiopaineessa, koska reaktioon vaikuttava paine on yhteydessä ulkoiseen atmosfääriseen paineeseen. Järjestelmä on siis vakiolämpötilassa ja -paineessa. Tarkasteltaessa vapaaehtoisesti tapahtuvaa reaktiota on lähtökohtana yhtälö (1), jossa lämpömäärä ilmaistaan entropian avulla ja työ laajenemistyönä:
Gibbsin vapaaenergia voidaan ilmaista myös seuraavasti:
Tässä H on (reaktion) entalpia, joten sillä on vakiolämpötilassa ja -paineessa sama rooli kuin sisäenergialla vakiolämpötilassa ja -tilavuudessa. Gibbsin vapaaenergian muutokselle kahden tilan välillä on kirjoitettavissa:
2804 Yrjö
2804 Yrjö on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tähtitieteilijä Yrjö Väisälän mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Yrjo.
Termodynaaminen tasapaino
Vapaaenergia vakiolämpötilassa ja -paineessa
Jos yhtälössä (8) ja, niin molemmmat aiheuttavat \Delta G:n negatiivisuuden. Jos entalpian ja entropian muutokset ovat samamerkkisiä, niin \Delta G ilmaisee kompromissiä reaktion pyrkiessä minimoimaan reaktioentalpiaa ja maksimoimaan reaktioentropiaa (vakio T ja P). Näistä tilasuureista entalpia on vallitseva matalissa lämpötiloissa ja entropia korkeissa lämpötiloissa. Esimerkiksi reaktion
2804 Yrjö
Yrjön likimääräinen läpimitta on 20 kilometriä. Kohde sijaitsee Auringosta suunnilleen 3,02 kertaa niin kaukana kuin Maa, ja sen kierros Auringon ympäri kestää 5 vuotta ja 3 kuukautta.
Termodynaaminen tasapaino
Vapaaenergia vakiolämpötilassa ja -paineessa
, koska dimeeri on pysyvä muoto, ja, koska erillisillä monomeereilla on enemmän vapautta liikkua kuin dimeerillä. Matalissa lämpötiloissa eikä dissosioitumista juuri tapahdu. Korkeissa lämpötiloissa reaktion entropia vallitsee ja termi. Tämä mahdollistaa dissosioitumisen.
Jos ja, on  kaikissa lämpötiloissa, eikä reaktio tapahdu vapaaehtoisesti. Gibbsin vapaaenergia on tilafunktio, joten \Delta G:llä on tarkka arvo kaikissa muutoksissa. Gibbsin vapaaenergian ominaisuudet aikaansaavat kriteerin reaktion tasapainotilalle, jossa yhtälön (6) mukaan Gibbsin vapaaenergian kokonaisdifferentiaali on
Kun järjestelmässä (reaktiossa) tehdään vain laajenemistyötä ja yhtälön (1) mukaan, niin reaktion tasapainotilassa (jossa reaktion ainesosat ovat tasapainossa) Gibbsin vapaaenergian riippuvuus paineesta ja lämpötilasta on todettavissa yhtälössä (11).
Tämä on tärkein yhtälö kemiassa. Vain tasapainotilassa pätee massavaikutuksen laki (so. tasapainolaki) ja kemiallisen reaktion ainesosien aktiivisuuksien osamäärä on ilmaistavissa reaktion tasapainovakion avulla. Tasapainotila ei ole staattinen vaan dynaaminen, jossa molekulaarisella tasolla reaktiossa olevat vastakkaiset voimat vaikuttavat. Esimerkiksi kemiallisen reaktiota tarkasteltaessa makroskooppisella tasolla reaktioseoksen koostumus tasapainossa säilyy vakiona, koska mikroskooppisella tasolla tasapainotilassa reaktion tasapainoon vaikuttavat reaktionopeudet lähtöaineista tuotteisiin ja toisaalta tuotteista lähtöaineisiin kompensoivat nopeasti toisen aiheuttaman muutoksen reaktion ainesosien konsentraatioihin. Yleisesti reaktion tasapainon asemaa voidaan muuttaa säätämällä reaktiolämpötilaa ja moolilukumäärämuutoksen omaavilla reaktioilla reaktiopainetta sekä liuosreaktion ionivahvuutta.
Tasapaino entropian määrittelemänä
Järjestelmän ollessa eristetty, voidaan etenemistä kohti tasapainoa tarkastella entropian avulla. Eristetyssä järjestelmässä energia on vakio (energia ei siirry esim. lämpöenergiana järjestelmään tai järjestelmästä). Tällöin järjestelmän vapaaehtoisen muutoksen aiheuttaa entropian kasvu ja tämä muutos entropiassa aiheutuu järjestelmästä itsestään. Järjestelmän entropia kasvaa kunnes saavutetaan tasapaino. Eristetyn järjestelmän tasapainotilassa dS = 0.
Termodynaaminen epätasapaino
Epätasapainotermodynamiikka tutkii järjestelmiä, jotka eivät ole termodynaamisessa tasapainossa. Luonnossa hyvin monet järjestelmät ovat tämmöisiä, koska ne ovat jatkuvan muutoksen tilassa. Termodynaamisen epätasapainon mitattavia ominaisuuksia ovat esimerkiksi kuljetusilmiöt kuten lämmönjohtavuus, sähkönjohtavuus ja diffuusio. Nämä ominaisuudet ovat seuraus lämpötilaerosta, sähköpotentiaalierosta ja konsentraatioerosta järjestelmissä, jotka eivät ole termodynaamisessa tasapainossa. Kemiallisten reaktioiden kinetiikkaa mitataan pääasiassa termodynamisen tasapainotilan ulkopuolella, mutta myös tasapainotilassa. Yleisesti epätasapainotermodynamiikka ilmiöiden riippuvuus ajasta on oleellisena erona tasapainotermodynamiikkaan.
Enologia
thumb|250px|Enologi tutkimassa viinin syvintä olemusta. Enologia on suomeksi viinitutkimus ja viinioppi. Se on viinien ja viinivalmistuksen tutkimusta tai tuntemusta rypäleiden korjaamisesta pullotukseen saakka. Sana on peräisin kreikan kielen viiniä tarkoittavasta sanasta oenos, (οίνος), johon on liitetty suffiksi -logia, kreikan λόγος. Enologian asiantuntija on enologi.
Heinrich Noë
Heinrich August Noë (16. heinäkuuta 1835 München – 26. elokuuta 1896 Bolzano) oli saksalainen kirjastonhoitaja ja matkakirjojen kirjoittaja.
Luettelo Attikan demoksista
Tämä on luettelo antiikin ajan Attikan eli Ateenan kaupunkivaltion muodostaneen alueen demoksista.
Katso myös: Luettelo Attikan demoksista fyleittäin ja luettelo Attikan demoksista trittyksittäin.
Hancock (elokuva)
Hancock on yhdysvaltalainen supersankarielokuva, jonka ensi-ilta Suomessa oli 11. heinäkuuta 2008. Elokuva kertoo John Hancockista, joka on resuinen, väärinymmärretty supersankari. Hän pelastaa, mutta jättää jälkeensä tuhoa, kunnes tapaa Ray-nimisen PR-miehen, joka ehdottaa häntä lähtemään vankilaan, jotta ihmiset jäisivät kaipaamaan Hancockia. Lopulta hän pääsee vapaaksi, kun pankissa on panttivankitilanne päällä. Hancock hoitaa asian ja nousee kuuluisuuteen. Pian Rayn vaimo kuitenkin kertoo Hancockille heidän yhteisestä synkästä menneisyydestään.
Ampumahiihto talviolympialaisissa 2014 – naisten pikakilpailu
Naisten 7,5 kilometrin pikakilpailu kuului ampumahiihdon kilpailuohjelmaan talviolympialaisissa 2014. Kilpailu pidettiin 9. helmikuuta 2014 Maasto- ja ampumahiihtokeskus Laurassa.
Kilpailun voitti hallitseva mestari, Slovakian Anastasija Kuzmina. Ukrainan Vita Semerenko kolmanneksi.
Hopeaa kilpailussa voittanut Venäjän Olga Viluhina hylättiin myöhemmin dopingrikkeiden vuoksi ja hän joutui luopumaan hopeamitalistaan. Venäläisistä hylättiin dopingin vuoksi myös Jana Romanova ja Olga Zaitseva.
Tulokset
Kilpailu alkoi kello 18:30.
<references group="Huom"/>
Niklas Friberg
Niklas Friberg (s. 14. maaliskuuta 1996 Halikko) on suomalainen jalkapalloilija, joka edustaa Veikkausliigassa pelaavaa FC Hakaa. Hän on pelipaikaltaan puolustaja.
Friberg nousi miesten peleihin Salon Palloilijoissa, jossa hän pelasi kauteen 2013 asti myös junioripelejä. Friberg pelasi Kakkosessa yhden ottelun kaudella 2011. Kausina 2012 ja 2013 hän oli suurimmassa osassa SalPan otteluita jo aloituskokoonpanossa pelaten noiden kahden kauden aikana 40 ottelua. Kaudella 2014 Friberg ehti pelata SalPassa 13 ottelua. Heinäkuussa 2014 hän siirtyi loppukauden kattavalla lainasopimuksella Veikkausliigaa pelaavaan Turun Palloseuraan. Neljän TPS-kauden jälkeen Friberg siirtyi Ykkösessä pelanneen valkeakoskelaisen FC Hakan riveihin ja oli nostamassa joukkuetta kauden päätteeksi Veikkausliigaan, jossa hän jatkoi kaudella 2020.
Juha Laaksonen (yritysjohtaja)
Laaksonen työskenteli koko uransa samassa konsernissa. Hän aloitti Nesteen palveluksessa 1979 ja eteni Fortumin konsernin talousjohtajaksi. Hän jäi eläkkeelle vuoden 2013 alussa.
Laaksonen vaikuttaa useiden yritysten hallituksissa. Hän on Kemiran hallituksen jäsen vuodesta 2007 ja Spondan vuodesta 2013. Hän on Saton hallituksen puheenjohtaja vuodesta 2007. Lisäksi Laaksonen on Fortumin taidesäätiön ja Suomalaisten taidesäätiöiden yhdistyksen hallitusten puheenjohtaja.
Vuonna 2006 Laaksonen valittiin Vuoden talousjohtajaksi Suomessa. Hän oli vuonna 2006 toiseksi suurin Helsingin kunnallisverojen maksaja Mikael Liliuksen jälkeen noin viiden miljoonan euron tuloilla.
Félicité
Félicité on vuonna 2017 ensi-iltansa saanut draamaelokuva, jonka on ohjannut Alain Gomis. Se kertoo kinshasalaisen laulajan elämästä. Päähenkilö on yksinhuoltaja, jonka poika joutuu sairaalaan.
Elokuvan tuotantoon on osallistunut yhtiöitä viidestä maasta: Ranska, Senegal, Belgia, Saksa ja Libanon.
Elokuva sai Berliinin elokuvajuhlilla 2017 tuomariston palkinnon – hopeisen karhun. Félicitélle myönnettiin myös Euroopan neuvoston vuoden 2017 elokuvapalkinto (FACE). Elokuva voitti myös kuusi Afrikan arvostetuimpiin lukeutuvaa AMAA -elokuva-palkintoa (2017), mukaan luettuna parhaan elokuvan, parhaan naispääosan ja parhaan sivuosan esittäjän AMAA-palkinnon (2017).
Nystølsvatnet
Nystølsvatnet on Länsi-Norjassa, Balestrandin kunnassa, Vetlefjorddalen-laakson länsipuolella sijaitseva ylänköjärvi. Järven vesi on peräisin lähinnä sen pohjois- ja eteläpuolisilta Nystølseggin ja Såfossenipan vuorimassiiveilta. Vesi laskee Holmevatnetin, Byttevatnetin, Mjellsvatnetin, Myravatnetin ja Litlevatnetin järvien kautta länteen jatkuen Gaula-jokena Dalsfjorden-vuonoon ja Atlantin valtamereen.
Järven pohjoisrannalla kulkee Riksvei 13 -tie.
Sonic Prime
Sonic Prime on vuonna 2022 julkaistu kanadalais-yhdysvaltalainen animaatiosarja, joka perustuu videopeliyhtiö Segan luomaan tarinaan Sonic-siilistä. Sarjan tuottamisesta ilmoitettiin helmikuussa 2021. Sarja koostuu 8 jaksosta ensimmäisellä kaudella ja se on suunnattu 6–11-vuotiaille ja sarjan pitkäaikaisille faneille. Se tullaan näkemään yksinoikeudella Netflix -suoratoistopalvelussa.
Simo Majander
Simo Majander (s. 2. elokuuta 1996 Anjalankoski) on suomalainen jalkapalloilija. Hän on pelipaikaltaan vasen laitapuolustaja, mutta voi pelata myös keskuspuolustajana tai oikealla laidalla.
Majander teki ensiesiintymisensä pääsarjatasolla MYPA:n riveissä 17-vuotiaana 27. kesäkuuta 2014 joukkueen hävitessä vierasottelussa 0–4 Vaasan Palloseuralle.
Sonic Prime
Sarjan tuotannosta vastaa Sega yhteistyössä WildBrainin, Netflixin ja Man of Actionin kanssa. Sarja on myös Sonicin toinen täysin tietokoneella animoitu sarja.
Sarjan teemoina on itsensä löytäminen ja pelastautuminen. Sonic-siili joutuu juoksemaan läpi multiversumin yrittäessään korjata sen ja löytää samalla kaikki ystävänsä.
Tõstamaa
Tõstamaa on pienkauppala (alevik) ja entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin.
Tõstamaan kunnan asukasluku oli 1 557 (2010), pinta-ala 261,01 neliökilometriä ja asukastiheys 6,0 asukasta neliökilometrillä. Kunnan keskus oli Tõstamaan pienkauppala (alevik).
Väestö
Vuonna 2011 Tõstamaan kunnassa oli 1 254 asukasta, joista 1 230 (98,1 %) oli virolaisia, 9 (0,7 %) venäläisiä ja 9 (0,7 %) muita kansallisuuksia.
Samulinniemi
pienoiskuva|vasen|Päijänteeseen pistävä Samulinniemi on Jyväskylän rikkaimpia asuinalueita. pienoiskuva|vasen|Riihimäentie on alueen kokoomakatu. Samulinniemi (vanhemmalta nimeltään Riihiniemi) on omakotialue ja Päijänteeseen työntyvä niemi Jyväskylässä Hämeenlahden kaupunginosassa. Varsinaisen niemialueen muodostavat kadut Samulinranta ja Saaranpolku. Osa alueen taloista on Päijänteen rannalla. Samulinniemen asuinalueella on jyväskyläläisten keskuudessa maine varakkaiden asuinalueena.
Lähteet
62.22083°N, 25.8075°W
NHL:n laajennusvaraustilaisuus 2021
pienoiskuva|300px|Tilaisuuden logo. Vuoden 2021 NHL:n laajennusvaraustilaisuus oli 21. heinäkuuta 2021 järjestetty tapahtuma, jossa NHL:n uusi laajennusseura Seattle Kraken muodosti kauden 2021–2022 joukkueensa varaamalla pelaajia muista NHL-joukkueista, poislukien Vegas Golden Knights.
Taustaa
Seattlen kaupunginvaltuusto hyväksyi 4. joulukuuta 2017 äänin 7–1 KeyArena-stadionin remontoinnin. Joulukuun seitsemäntenä päivänä NHL hyväksyi harkitsemaan laajennusjoukkuetta ja asetti laajennusmaksun 650 miljoonaan dollariin.
13. helmikuuta 2018 sijoitusyhtiö Oak View Group lähetti virallisen laajennushakemuksen NHL:lle ja maksoi kymmenen miljoonan dollarin hakemusmaksun. NHL:n ylintä päätösvaltaa käyttävä elin Board of Governors äänesti samana vuonna 4. joulukuuta yksimielisesti Seattlen laajennusjoukkueen puolesta. Uusi joukkue aloitti pelaamisen kaudella 2021–2022 Läntisen konferenssin Tyynenmeren divisioonassa.
Säännöt
Seattle Kraken noudatti samoja sääntöjä kuin Vegas Golden Knights vuoden 2017 laajennusvaraustilaisuudessa. Muista joukkueista poiketen Golden Knights ei menettänyt Krakenin varaustilaisuudessa yhtään pelaajaa. Muiden 30 joukkueen tuli lähettää liigalle lista suojelluista pelaajista heinäkuun 17. päivään mennessä. Joukkueiden täytyi jättää suojaamatta vähintään kaksi hyökkääjää ja yksi puolustaja, joilla on sopimus kaudelle 2021–2022, ja jotka pelasivat vähintään 27 ottelua kaudella 2020–2021 tai vähintään 54 ottelua kausilla 2019–2020 ja 2020–2021 yhteensä. Joukkueiden täytyi myös jättää suojaamatta yksi maalivahti, jolla on sopimus kaudelle 2021–2022, tai joka on rajoitettu vapaa agentti (RFA) vuonna 2021.
Seattlen tuli varata vähintään 14 hyökkääjää, yhdeksän puolustajaa ja kolme maalivahtia. Kenenkään varaustilaisuudessa varatun pelaajan sopimusta ei saa ostaa ulos ennen kauden 2021–2022 päättymistä.
Waynen piirikunta (New York)
Waynen piirikunta on Yhdysvaltojen New Yorkin osavaltiossa sijaitseva piirikunta. Sen väkiluku oli 89 918 vuonna 2019. Piirikunnan hallintokeskus on Lyonsin kunta. Piirikunta on perustettu vuonna 1823.
Danny Phantom
Danny Phantom on Butch Hartmanin luoma piirrossarja Nickelodeon-kanavalle, minkä pääosassa on kummituspoika Danny Phantom. Sarjasta tuotettiin 53 jaksoa, jotka esitettiin alun perin Yhdysvalloissa vuosien 2004–2007 aikana.
Danny Phantom
Daniel "Danny" Fenton on 14-vuotias poika. Hänen perheeseensä kuuluvat myös isä Jack Fenton, äiti Madeline "Maddie" Fenton ja Dannyn sisko Jasmine "Jazz" Fenton. Eräänä päivänä kovan uurastuksen jälkeen hänen vanhempansa saivat rakennettua Haamuportaalin (the ghost portal) Kun isä Jack liitti johdot yhteen, mitään ei tapahtunut. Vanhemmat lähtivät huoneesta pettyneistä, kovan odotuksen jälkeisen pettymyksen musertamina. Sam suostutteli Dannyä tutkimaan konetta sisältä päin, ja lopulta Danny suostui, pukien päälleen labra-asun, jonka rinnassa komeili Jackin naama. Hetken harkinnan jälkeen Sam irrotti tarran vaatteen rintamuksesta, todeten, ettei Danny voisi kuljeskella isänsä naama rinnassaan. Päästyään koneen sisälle Danny nojasi toisella kädellään koneen seinään, painaen vahingossa sisäpuolelle sijoitettua "päälle"-nappia. Haamuportaali käynnistyi, antaen Dannylle voimakkaan sähköiskun, jonka seurauksena oli haamun solujen ja molekyylien sulautuminen Dannyn soluihin ja molekyyleihin, antaen täten Dannylle haamuvoimat.
Voimat ja varusteet
Dannylla on monia voimia. Tässä muutama:
Dannyn kanssa liittoutuneet
Danielle "Dani" Phantom,
IHMISET (tai ainakin osa heistä :)): Samantha "Sam" Manson, Tucker "Tuck" Foley, Jasmine "Jazz" Fenton, Jack ja Marge Fenton, Dash Baxter, Star, Mr. Lancer, Paulina, Valerie Grey
AAVEET /Tai ainakin osa heistä :)): Clockwork, Dorathea "Dora" Mattingly, Frostbite, Ghost Dog/Cujo, Pandora, Wulf
Viholliset
Lista Danny Phantomin vihollisista.
Danielle "Dani" Phantom
Danielle Phantom on Dannyn "serkku", eli oikeastaan viallinen klooni. Dani ja Danny tapasivat, kun Danny oli tullut koulusta kotiin ja meni omaan huoneeseensa. Dani makoili Dannyn sängyllä, lukien sarjakuvia. Dani kertoi Dannylle olevansa tuon serkku, ja karanneensa kotoaan, ja jäisi Dannyn luokse asumaan. Danny oli juuri viemässä Daniä vanhempiensa puheille, kun Vlad Plasmiuksen palkkaama, toinen viallinen klooni Dannystä, hyökkäsi. Dani hankki Dannyn luottamuksen auttamalla Dannyä voittamaan kolme viallista klooni, ja kun itse Vlad hyökkäsi, Dani auttamisen sijaan ampui ectoplasma-pallolla Dannyä selkään. Dannyltä lähti taju, ja Vlad vei hänet omaan labraansa. Vlad oli suostutellut Danin yhteistyöhön kanssaan uskottelemalla, että hankkisi Dannyltä DNA:ta, ja sitten vakauttaisi Danin. Danny kuitenkin tiesi Vladin valehtelevan, ja ilmoitti siitä Danille. Dani ei meinannut uskoa, mutta pienoisten sattumuksien kautta Dani itsekin tajusi totuuden, vapauttaen Dannyn ja auttaen tuota voittamaan Vladin, kadoten sitten kuin tuhka tuuleen.
Vancouver Canucks
Vancouver Canucks on kanadalainen ammattilaistason jääkiekkoseura, jonka kotikaupunki on Vancouver Brittiläisen Kolumbian provinssissa. Seura kuuluu NHL-liigan Läntisen konferenssin Tyynenmeren divisioonaan.